Kisiwa cha Migingo
Tarehe 13 Machi mawaziri kadhaa wa serikali, pamoja na mawaziri wa masuala ya kigeni - Moses Wetangula kutoka Kenya na Sam Kutesa kutoka Uganda - walikutana mjini Kampala, Uganda na kufikia makubaliano kwamba wavuvi kutoka nchi zote waruhusiwe kuendelea kufanya biashara kama kawaida, mpaka eneo rasmi lidhamiriwe na wataalamu. Pia walikubaliana kuwa Uganda waondoe polisi arobaini na nane waliokuwa wametumwa Migingo.